stanford-oval/wikipedia huggingface dataset:
Vapauden, turvallisuuden ja oikeuden alue

Vapauden, turvallisuuden ja oikeuden alue on merkittävä osa Euroopan unionin periaatteita ja toimintaa. Alueen perustana ovat Euroopan unionista tehdyn sopimuksen (SEU) ja Euroopan unionin toiminnasta tehdyn sopimuksen (SEUT) määräykset.
SEU:ssa korostetaan alueen luomista tärkeämpänä päämääränä kuin Nizzan sopimuksessa. SEUT:n artiklat 67–89 määrittävät alueen yksityiskohtaisesti kattaen rajavalvonnan, turvapaikka- ja maahanmuuttopolitiikan, oikeudellisen yhteistyön sekä poliisiyhteistyöhön liittyvät seikat. Tanska ja Irlanti soveltavat näitä säännöksiä erityisehtojen mukaisesti.
Tavoitteet

Vapauden, turvallisuuden ja oikeuden alueen keskeiset tavoitteet on esitetty SEUT:n 67 artiklassa, jossa unioni pyrkii luomaan alueen, jolla kunnioitetaan perusoikeuksia sekä jäsenvaltioiden erilaisia oikeuksia ja perinteitä. Tähän sisältyy sisärajoilla tapahtumattomat henkilötarkastukset, turvapaikka- ja maahanmuuttoasiat sekä yhteinen ulkorajavalvontaa koskeva politiikkka.
Tavoitteet > Lissabonin sopimuksen uudistukset

Lissabonin sopimus toi mukanaan useita uudistuksia, kuten tehokkaamman ja demokraattisemman päätöksenteon, kansallisten parlamenttien uuden roolin, Euroopan unionin tuomioistuimen laajemmat valtuudet, komission vahvemman roolin sekä jäsenvaltioiden osallistumisen politiikkojen toteutuksen arviointiin.
Toimijat > Euroopan parlamentin rooli

Euroopan parlamentti käyttää lainsäädäntövaltaa, budjettivaltaa, valvoo EU:n virastojen toimintaa, voi nostaa kumoamiskanteita ja tehdä poliittisia aloitteita vapauden, turvallisuuden ja oikeuden alueen kehittämiseksi. Parlamentti on korostanut alueen kasvavaa merkitystä EU:n kehityksessä, perusoikeuksien suojelun vahvistamista ja demokraattisten prosessien sekä kansalaisten oikeuksien suojelemista.
Toimijat > Eurooppa-neuvoston rooli

Eurooppa-neuvosto on ollut merkittävässä roolissa vapauden, turvallisuuden ja oikeuden alueen kehittämisessä. Eurooppa-neuvoston on laatinut ohjelmia, mukaan lukien Tampereen, Haagin ja Tukholman ohjelmat.
Toimijat > Hallinnolliset toimijat

Useat virastot, kuten Europol, Eurojust, FRA ja Frontex, tukevat vapauden, turvallisuuden ja oikeuden alueen toimintoja.
Erling Sande

| Erling Sande |
| --- | --- |
 Sande vuonna 2021.
Norjan kunta- ja alueministeri
 Støren hallitus 16. lokakuuta 2023 – 4. helmikuuta 2025  
Edeltäjä:  Sigbjørn Gjelsvik
Seuraaja:  Kjersti Stenseng
Suurkäräjäedustaja
 Sognin ja Fjordanen vaalipiiri 2021–  
Henkilötiedot
Syntynyt: 8. marraskuuta 1978 (ikä 46) Bremanger, Norja
Tiedot
Puolue:  Keskustapuolue
Koulutus:  Bergenin yliopisto
Erling Sande (s. 8. marraskuuta 1978 Bremanger) on norjalainen keskustapuolueen poliitikko. Hän toimi Norja kunta- ja alueministerinä lokakuusta 2023 helmikuuhun 2025. Sande on istunut suurkäräjillä vuodesta 2021. Hän on opiskellut historiaa ja ihmismaantiedettä Bergenin yliopistossa.
Aiheesta muualla

Kuvia tai muita tiedostoja aiheesta Erling Sande Wikimedia Commonsissa
Bjørn Arild Gram

| Bjørn Arild Gram |
| --- | --- |
 Gram vuonna 2013.
Norjan puolustusministeri
 Støren hallitus 12. huhtikuuta 2022 – 4. helmikuuta 2025  
Edeltäjä:  Odd Roger Enoksen
Seuraaja:  Tore O. Sandvik
Norjan kunta- ja alueministeri
 Støren hallitus 14. lokakuuta 2021 – 12. huhtikuuta 2022  
Edeltäjä:  Nikolai Astrup
Seuraaja:  Sigbjørn Gjelsvik
Steinkjerin pormestari
 2007–2020  
Henkilötiedot
Syntynyt: 7. toukokuuta 1972 (ikä 52) Steinkjer, Pohjois-Trøndelagin lääni, Norja
Kansalaisuus:  norjalainen
Tiedot
Puolue:  keskustapuolue
Bjørn Arild Gram (s. 7. toukokuuta 1972 Steinkjer) on norjalainen keskustapuolueen poliitikko. Hän toimi puolustusministerinä Støren hallituksessa huhtikuusta 2022 helmikuuhun 2025. Sitä ennen hän oli saman hallituksen kunta- ja alueministeri.
Gram on aiemmin toiminut kotikuntansa Steinkjerin pormestarina (ordfører) vuosina 2007–2020.
Aiheesta muualla

Bjørn Arild Gram Norjan suurkäräjien nettisivuilla (norjaksi)
Kuvia tai muita tiedostoja aiheesta Bjørn Arild Gram Wikimedia Commonsissa
| n k Støren hallitus |
| --- | --- |
Støre
Nykyiset: Aasland Borch Brenna Eide Eriksen Gram Jaffery Mehl Myrseth Nordtun Nygård Næss Pollestad Sande Skjæran Toppe Tvinnereim Vedum Vestre
Entiset: Enoksen (2021–2022) Gjelsvik (2022–2023) Huitfeldt (2021–2023) Kjerkol (2021–2024) Moe (2021–2023) Persen (2021–2023) Tajik (2021–2022) Trettebergstuen (2021–2023)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Saksa
Geir Pollestad

| Geir Pollestad |
| --- | --- |
 Pollestad vuonna 2013.
Norjan maatalous- ja elintarvikeministeri
 Støren hallitus 4. elokuuta 2023 – 4. helmikuuta 2025  
Edeltäjä:  Sandra Borch
Seuraaja:  Nils Kristen Sandtrøen
Suurkäräjäedustaja
 Rogalandin vaalipiiri 2013–  
Henkilötiedot
Syntynyt: 13. elokuuta 1978 (ikä 46) Hå, Norja
Ammatti:  juristi, poliitikko
Tiedot
Puolue:  Keskustapuolue
Koulutus:  Bergenin yliopisto
Geir Pollestad (s. 13. elokuuta 1978 Hå) on norjalainen juristi ja keskustapuolueen poliitikko. Hän toimi Norjan maatalous- ja elintarvikeministerinä elokuusta 2023 helmikuuhun 2025. Pollestad on istunut suurkäräjillä vuodesta 2013.
Aiheesta muualla

Kuvia tai muita tiedostoja aiheesta Geir Pollestad Wikimedia Commonsissa
Geir Pollestad Norjan suurkäräjien verkkosivuilla (norjaksi)
Geir Pollestad Norjan hallituksen verkkosivuilla (norjaksi)
Santtu-Matias Rouvali

Santtu-Matias Rouvali (s. 5. marraskuuta 1985 Lahti) on suomalainen kapellimestari ja lyömäsoittaja.
Ura

Rouvali aloitti orkesterinjohdon opinnot Sibelius-Akatemiassa 2007 Leif Segerstamin johdolla. Hänen kapellimestarinuransa sai sysäyksen syyskuussa 2009, jolloin hän johti pikahälytyksellä Radion sinfoniaorkesterin konsertin. Sen jälkeen Rouvali on johtanut RSO:n ohella muun muassa Tampere Filharmoniaa, Kymi Sinfoniettaa, Keski-Pohjanmaan Kamariorkesteria, Tapiola Sinfoniettaa, Sinfonia Lahtea ja Residentie orkest Haagia. Syyskuussa 2010 Rouvali teki sopimuksen tunnetun lontoolaisen HarrisonParrott-agentuurin kanssa. Syksystä 2011 lähtien Rouvali toimii Tapiola Sinfoniettan taiteellisena partnerina.
Rouvali aloitti syksyllä 2013 Tampere Filharmonian taiteellisena johtajana ja ylikapellimestarina, sopimusta jatkettiin vuonna 2017 toistaiseksi voimassa olevana.  Hän ilmoitti päättävänsä ylikapellimestarin tehtävän kevääseen 2023 kymmenvuotisen työjakson täyttyessä. Hän johti itsenäisyyspäivän konsertissa 2013 sekä 2014 Tampere Filharmoniaa Tampere-talossa. Rouvali on valittu Göteborgin sinfoniaorkesterin ylikapellimestariksi. Hän aloittaa tehtävässä kaudella 2017–2018. Sopimus on nelivuotinen. Rouvali on toiminut lontoolaisen Philharmonia-orkesterin päävierailijana vuodesta 2017 alkaen, ja hänet nimitettiin vuonna 2019 orkesterin ylikapellimestariksi; hän seurasi Esa-Pekka Salosta ja alkoi hoitaa tehtävää syksyllä 2021.
Lyömäsoittajana Rouvali on voittanut Eurovision Nuorten solistien Suomen-karsinnan vuonna 2004 ja esiintynyt muun muassa Sinfonia Lahden, RSO:n ja Mikkelin kaupunginorkesterin solistina. Hän on Se ensemblen kapellimestari ja yksi Sen perustajajäsenistä.
Palkinnot

2017 Kulttuurin tulevaisuus (Vuosisadan kulttuurigaala)
2018 Kaiharin kulttuuripalkinto; Vuoden tamperelainen kulttuuriteko (Kalle Kaiharin kulttuurisäätiö)
Yksityiselämä

Rouvali on naimisissa Tampere Filharmonian sellistin Elina Rouvalin kanssa. Hän asuu perheineen Ylöjärvellä.  Rouvalilla on vuonna 2013 syntynyt poika suhteestaan pianisti Heini Lehdon kanssa. Rouvali esiintyi vuonna 2007 SubTV:n Not Born to Rock -tosi-tv-sarjassa.
Aiheesta muualla

Flinkkilä & Tastula: Ei ihan perinteinen kapellimestari. Yleisradio TV1 27.1.2018.
| 0 | 1 | 2 |
| --- | --- | --- |
| Edeltäjä: Hannu Lintu | Tampere Filharmonian ylikapellimestari 2013–2023 | Seuraaja: Matthew Halls |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki 
Taiteenala:  MusicBrainz 
Henkilöt:  Yle 
Muut:  IdRef
Lentokapteeni

Lentokapteeni on Suomessa tasavallan presidentin myöntämä arvonimi, joka kuuluu 15. ryhmään. Arvonimestä maksettavan veron määrä on joko 330 euroa tai 80 euroa.
Arvonimi voidaan myöntää ansioituneille ilmailun parissa työskenteleville tai ansioituneille ilmailun harrastajille. Vuosien 1918–2013 aikana lentokapteenin arvonimi on myönnetty 93 henkilölle.
Tasavallan presidentti myönsi ensimmäiset lentokapteenin arvonimet 19. lokakuuta 1934. Molemmat arvonimen saajat Gunnar Lihr ja Ville Leppänen olivat Aero Oy:n, nykyisen Finnairin edeltäjän, lentäjiä.
Lentokapteenin arvonimen saaneet

Tasavallan presidentin myöntämiä lentokapteenin arvonimiä vuodesta 1934 alkaen. Luettelossa ei ehkä ole kaikkia myönnettyjä arvonimiä vuosilta 2014–2018.
1088

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

12. maaliskuuta - Autuas Urbanus II:sta tulee paavi
Ensimmäinen yliopisto perustettiin Bolognaan .
Odonin johtama kapina Vilhelm Punaista vastaan.
Kuolleita

Berengar Toursilainen, ranskalainen teologi
Kjersti Toppe

| Kjersti Toppe |
| --- | --- |
 Toppe vuonna 2017.
Norjan lapsi- ja perheministeri
 Støren hallitus 14. lokakuuta 2021 – 4. helmikuuta 2025  
Edeltäjä:  Olaug Bollestad
Seuraaja:  Lene Vågslid
Suurkäräjäedustaja
 1. lokakuuta 2009–  
Henkilötiedot
Syntynyt: 20. lokakuuta 1967 (ikä 57) Bergen, Norja
Kansalaisuus:  norjalainen
Tiedot
Puolue:  Keskustapuolue
Koulutus:  lääkäri
Tutkinnot:  Bergenin yliopisto (1992)
Kjersti Toppe (s. 20. lokakuuta 1967 Bergen) on norjalainen keskustapuolueen poliitikko ja suurkäräjäedustaja vuodesta 2009. Hän toimi Norjan lapsi- ja perheministerinä Støren hallituksessa lokakuusta 2021 helmikuuhun 2025.
Elämä ja ura

Toppe on syntynyt Bergenissä vuonna 1967. Hän valmistui lääkäriksi Bergenin yliopistosta vuonna 1992. Hän toimi kunnanlääkärinä Bremangerissa 1996–97 ja Bergenissä 1999–2002.
Vuosina 2003–09 Toppe oli mukana Bergenin kaupunginhallituksessa. Vuodesta 2009 hän on ollut keskustapuolueen edustajana suurkäräjillä, jossä hän toimi pitkään terveys- ja peruspalveluvaliokunnan varapuheenjohtajana.
Vuonna 2021 hänet valittiin lapsi- ja perheministeriksi Støren hallitukseen.
Aiheesta muualla

Kjersti Toppe Norjan suurkäräjien kotisivuilla (norjaksi)
Kuvia tai muita tiedostoja aiheesta Kjersti Toppe Wikimedia Commonsissa
| n k Støren hallitus |
| --- | --- |
Støre
Nykyiset: Aasland Borch Brenna Eide Eriksen Gram Jaffery Mehl Myrseth Nordtun Nygård Næss Pollestad Sande Skjæran Toppe Tvinnereim Vedum Vestre
Entiset: Enoksen (2021–2022) Gjelsvik (2022–2023) Huitfeldt (2021–2023) Kjerkol (2021–2024) Moe (2021–2023) Persen (2021–2023) Tajik (2021–2022) Trettebergstuen (2021–2023)
Shanghain valot (kappale)

| ”Shanghain valot” Annika Eklund |
| --- | --- | --- |

Singlen tiedot
 Albumilta: Shanghain valot
 Julkaistu: 15. helmikuuta 2006
 Tuottaja(t): Kerkko Koskinen
 Tyylilaji: Pop / Iskelmä
 Kesto: 03.01
 Levy-yhtiö: HMC
Annika Eklundin muut singlet
| ”Särkyvää” 2003 | ”Shanghain valot” 2006 | ”Sinussa on jotain” 2006 |
Shanghain valot on Annika Eklundin esittämä kappale, jolla hän osallistui Eurovision laulukilpailun Suomen-karsintaan vuonna 2006. Kappale jäi karsinnassa kolmanneksi, mutta siitä kehkeytyi Annika Eklundin ensimmäinen suuri hitti. Kappale oli Radio Suomen toiseksi soitetuin kappale vuonna 2006. Sen on säveltänyt Kerkko Koskinen ja sanoittanut Kyösti Salokorpi.
Marraskuussa 2023 Oku Luukkainen teki remix-version kappaleesta Eklundin ja Spektin kanssa.
Toukokuussa 2024 Dog Hustlers julkaisi kappaleesta remix-version Eklundin kanssa.lähde?
Donovan McNabb

| Donovan McNabb |
| --- | --- |
 Donovan McNabb vuonna 2010
Henkilötiedot
Syntynyt: 25. marraskuuta 1976 (ikä 48) Chicago, Illinois, Yhdysvallat
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  109 kg
Pelipaikka:  pelinrakentaja
Pelaajaura
Seurat:  Philadelphia Eagles Washington Redskins Minnesota Vikings
NFL-varaus:  2. varaus, 1999 Philadelphia Eagles
Pääsarjaura:  1999–2011
Aiheesta muualla
www.donovanmcnabb.com
Donovan Jamal McNabb (s. 25. marraskuuta 1976 Chicago, Illinois) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelasi 13 kautta NFL-liigassa. Nykyisin hän toimii NFL Networkin kommentaattorina.
Ura

Ennen ammattilaisuraansa McNabb pelasi neljä kautta, kaudet 1995–1998, Syracusen yliopiston amerikkalaisen jalkapallon joukkueen aloittavana pelinrakentajana. Hänet nimettiin kaikilla neljällä kaudella Big East Conferencen ensimmäiseen tähdistöön, kolmesti, 1996–1998, konferenssin vuoden hyökkääjäksi ja 1990-luvun päätteeksi Big East Conferencen vuosikymmenen parhaaksi hyökkääjäksi. Hän pelasi yliopistoaikanaan myös koripalloa. Hän opiskeli Syracusessa pääaineenaan puheviestintää.
Philadelphia Eagles varasi McNabbin NFL:ään numerolla kaksi vuoden 1999 NFL Draftin ensimmäisellä kierroksella. Hän pelasi tulokaskaudellaan 12:ssa NFL:n runkosarjaottelussa ja oli kuudessa ottelussa avauskokoonpanossa. Kausina 2000–2009 hän oli Eaglesin aloittava pelinrakentaja kaikissa pelaamissaan NFL-otteluissa, ja hänellä on hallussaan useita joukkueen seuraennätyksiä. Hän on muun muassa eniten otteluja joukkueen riveissä voittanut pelinrakentaja sekä eniten onnistuneita syöttöjä ja touchdown-syöttöjä antanut Eagles-pelaaja. Kaudella 2004 hän onnistui antamaan 24 peräkkäistä onnistunutta syöttöä, mikä on NFL:n ennätys.
Kaudella 2004 McNabb oli auttamassa Philadelphia Eaglesiä etenemään Super Bowliin ensimmäisen kerran sitten kauden 1980. Joukkue kuitenkin hävisi helmikuussa 2005 pelatun Super Bowl -ottelun hallitsevalle mestarille New England Patriotsille pistein 21–24. Lisäksi joukkue oli McNabbin aikana kausina 2001–2003 ja 2009 NFC:n mestaruusottelun  häviävänä osapuolena.
McNabb siirtyi huhtikuussa 2010, muutama kuukausi ennen kauden 2010 alkua, Washington Redskinsiin. Eagles sai vaihdossa kaksi varausvuoroa. Redskinsissä pelattu kausi oli hänen siihenastisen ammattilaisuransa tilastollisesti heikoin aloittavana pelinrakentajana. Hän menettikin aloittavan pelinrakentajan paikkansa Rex Grossmanille kauden kolmessa viimeisessä ottelussa. Marraskuussa 2010 hän teki seuran kanssa viisivuotisen, 78 miljoonan dollarin arvoisen jatkosopimuksen, mutta siirtyi heinäkuussa 2011, jo ennen seuraavan kauden alkua, Minnesota Vikingsiin. Redskins sai vaihdossa kuudennen kierroksen varausvuoron vuonna 2012 sekä ehdollisen kuudennen kierroksen varausvuoron vuonna 2013.
McNabb on valittu kuudesti NFL:n tähdistöotteluun Pro Bowliin, kausina 2000–2004 ja 2009.
Yksityiselämä

McNabb on naimisissa ja hänellä on vaimonsa kanssa neljä lasta. Heidän ensimmäinen lapsensa, tytär, syntyi vuonna 2004, vuonna 2008 heille syntyi kaksoset, poika ja tytär, ja vuonna 2009 heille syntyi poika.
Span 24 tunnin ajo

|  Span 24 tunnin ajo |
| --- | --- |
 Circuit de Spa-Francorchamps rata nykyään.
Rata:  Circuit de Spa-Francorchamps
Ensimmäinen tapahtuma:  1924
Viimeisin tapahtuma:  2024
Alkuperäinen 15 kilometrin rata.
Span 24 tunnin logo.
Span 24 tunnin ajo (24 Hours of Spa) on Circuit de Spa-Francorchamps’in moottoriradalla Belgiassa ajettava urheilu- ja vakioautojen kestävyyskilpailu. Kilpailu kuuluu nykyisin GT World Challenge Europe Endurance Cup -sarjaan.
Kilpailu järjestettiin ensimmäistä kertaa vuonna 1924. Sen esikuvina toimivat perinteikkäät Le Mansin, Nürburgringin ja Daytonan 24 tunnin ajot.
24 tunnin kilpailu käydään perinteikkäällä Spa-Francorpchamps’n moottoriradalla, jonka pituus on historian saatossa vaihdellut 15 ja 7 kilometrin välillä. Kilpailuun osallistuu vuosittain yli 50 autokuntaa. Jokaisen autokunnan ratissa kilpailee 2–4 kuljettajaa.
Kilpailun pääsponsorina on vuodesta 2023 alkaen toiminut kyberturvallisuusteknologiayritys CrowdStrike, sitä ennen vuodesta 2007 ranskalainen öljy-yhtiö Total.
Suomalaisista kilpailun voittoa on juhlinut Markus Palttala vuoden 2015 kilpailussa.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
Facebook
Twitter
Autourheilun kestävyysajot
| --- | --- |
24 tuntia:  Le Mansin 24 tunnin ajo  Daytonan 24 tunnin ajo  Nürburgringin 24 tunnin ajo  Span 24 tunnin ajo  Dubain 24 tunnin ajo  Fujin 24 tunnin ajo  Zolderin 24 tunnin ajo  Silverstonen 24 tunnin ajo  Portimãon 24 tunnin ajo  Barcelonan 24 tunnin ajo  Bathurstin 24 tunnin ajo  Tokachin 24 tunnin ajo 
12 tuntia:  Sebringin 12 tunnin ajo  Bathurstin 12 tunnin ajo  Gulfin 12 tunnin ajo  Brnon 12 tunnin ajo  Reimsin 12 tunnin ajo  Sepangin 12 tunnin ajo  Mugellon 12 tunnin ajo  Estorilin 12 tunnin ajo  Kuwaitin 12 tunnin ajo 
10 tuntia:  Petit Le Mans  Suzukan 10 tunnin ajo 
9 tuntia:  Kyalamin 9 tunnin ajo 
8 tuntia:  Bahrainin 8 tunnin ajo  Indianapolisin 8 tunnin ajo  Kalifornian 8 tunnin ajo 
6 tuntia:  Abu Dhabin 6 tunnin ajo  Bogotán 6 tunnin ajo  Fujin 6 tunnin ajo  Monzan 6 tunnin ajo  Portimãon 6 tunnin ajo  Span 6 tunnin ajo  Watkins Glenin 6 tunnin ajo  Bathurstin 6 tunnin ajo  Montereyn 6 tunnin ajo  Silverstonen 6 tunnin ajo  Doningtonin 6 tunnin ajo  Nürburgringin 6 tunnin ajo  São Paulon 6 tunnin ajo  Circuit of the Americasin 6 tunnin ajo  Bahrainin 6 tunnin ajo  Méxicon 6 tunnin ajo  Shanghain 6 tunnin ajo  Vallelungan 6 tunnin ajo 
1000 mailia: Mille Miglia
1000 km:  Bathurst 1000  Brands Hatch 1000 km  Buenos Aires 1000 km  Zeltweg 1000 km 
Muita:  Carrera Panamericana  Targa Florio 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spa 24 Hours
Käännös suomeksi
Pekka Lattu

Petter (Pekka) Johannes Lattu (9. joulukuuta 1878 Helsinki – 11. marraskuuta 1939 Pietarsaari) oli suomalainen eduskunnan pikakirjoittaja, suomentaja ja helluntailiikkeen saarnamies.
Latun vanhemmat olivat suutari, kauppapalvelija Petter Lattu ja Anna Sofia Sjöholm. Hän pääsi ylioppilaaksi vuonna 1897 Helsingin suomalaisesta normaalilyseosta ja suoritti Helsingin yliopistossa alemman hallintotutkinnon vuonna 1899 sekä kansakoulunopettajan tutkinnon vuonna 1902.
Lattu toimi aluksi pankkialalla ja kansakoulunopettajana. Hän oli eduskunnan pikakirjoittajana vuosina 1904–1928.
Pekka Lattu oli naimisissa vuodesta 1903 Marta Poulin kanssa.
Teoksia

Karjalaisen alku-opas. Rauhan sanomat, Tampere 1908
Lapsikaste : onko kirkon oppi raamatun mukainen?. Tekijä, Laitila 1917
Oikea kaste : vastaus kirjaseen "Lapsikasteen oikeutus". Ristin voitto, Savonlinna 1924
Rajankäyntiä kastekysymyksestä : raamatun ja historian valossa. Ristin voitto, Helsinki 1933, 2. painos 1966
Jumalallinen luonto ja siitä osalliseksi tuleminen. Ristin voitto, Helsinki 1934, 2. painos 1942
Sapattiko vai sunnuntai? : adventistien kuvittelema "pedonmerkki". Ristin voitto, Helsinki 1934
Tulehtunut umpisuoli eli kastekysymys joka ei jätä ihmisiä rauhaan. Ristin voitto, Helsinki 1937
Kalliisti ostettu vapaus : piirteitä valtiokirkosta eroavalla kannalla olevien uskovaisten taisteluista. Ristin voitto, Helsinki 1939
Jämsän ihme : kertomus 3-vuotiaan Kirsti Aurevaaran parantumisesta uskon rukouksen kautta  ; isän kertomuksen mukaan pikakirjoituksella merkinnyt Pekka Lattu. Ristin Voitto, Helsinki 1946
Toimituksia

Apua Venäjän Karjalalle! : kokoelma rajantakaisen heimokansamme hengellistä tilaa käsitteleviä sanomalehti- y. m. kirjoituksia. Rauhan sanomain kustannustoimi, Tampere 1908
Suomennoksia

Entiset koulutowerit ja heidän elinwaiheensa. Kertomuksia kasvavalle nuorisolle 9. Karjalan Kirjakauppa- ja Kustannusliike O.-Y., Sortavala 1903
Kuvaus Venäjän uskonnollisista oloista viime vuosisadan lopulla. Suomentaja, Tampere 1911
Andrew Murray : Hengellinen ja lihallinen : saarna. Kristillisiä kirjasia n:o 38. Pekka Brofeldt, Kuopio 1912
T. B. Barrat : Jeesus : ensimmäinen ja viimeinen : puheita ; pikakirjoituksen mukaan suom. Pekka Lattu. Toivon Tähti, Kuopio 1912, 2. painos Ristin voitto, Helsinki 1956
E. W. Bourne : Kuninkaan poika eli kuvauksia Billy Brayn elämästä : etupäässä hänen omien muistiinpanojensa mukaan. Toivon Tähti, Kuopio 1912, 2. korj. painos Ristin voitto, Helsinki 1944
Tohtori Baedeker ja hänen elämäntyönsä Venäjällä ja Siperiassa. Vihtori Repo, Tampere 1912
G. E. Beskow : Kristuksen toinen tulemus : tutkistelemuksia viimeisistä tapahtumisista. Pekka Lattu, Turku 1914
J. Logan Thompson : Lontoon ihme ynnä kaksi muuta tapausta ; lyhennellen suomensi Pekka Lattu. Suomentaja, Turku 1915
G. Dahl : Raamatullinen seurakunta. Ristin Voitto, Savonlinna 1924
A. B. Simpson : Jumalan voima tehdä terveeksi eli toinen puoli evankeliumia. Suomentaja, Oulunkylä 1925
Frank Mangs : Ensimmäiset askeleet elämän tiellä. Uusi lähetyskirjakauppa, Helsinki 1926, 2. painos Ristin voitto, Helsinki 1942, 17. painos RV-kirjat, Vantaa 1986, uusi painos Aika, Vantaa 1999 (alkuteos De första stegen på livets väg)
Johannes Lohmann : Minä - - - kuitenkin nyt en minä. Ristin voitto, Helsinki 1929, 3. painos Ristin voitto, Helsinki 1964 (alkuteos Ich - doch nun: Nicht ich)
A. B. Simpson : Pakanain hätä - kristittyjen edesvastuu. Ristin voitto, Helsinki 1934
Frank Magns : Pelastuksen tie. Ristin voitto, Helsinki 1934, 22. painos RV-kirjat, Vantaa 1988, 23. uud. painos Aikamedia, Keuruu 2008 (alkuteos Frälsningens väg)
Lewi Pethrus : Tuuli puhaltaa missä tahtoo : ajatuksia ja kokemuksia hengen kasteesta. Ristin voitto, Helsinki 1937
C. H. MacIntosh : Viides Mooseksen kirja ; lyhennellen suom. Pekka Lattu. Ristin voitto, Helsinki 1938, 4. painos RV-kirjat, Vantaa 1982 (alkuteos Notes on the Book of Deuteronomy)
Ernst Modersohn : Kuinka pääsen vapaaksi? : sananen sidotuille Jumalan lapsille. Kaikille luoduille, Pietarsaari 1941
Åshammar

| Åshammar |
| --- | --- |
 Åshammar
 Koordinaatit: 60°38′14″N, 16°33′37″E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Sandviken
Väkiluku (31.12.2023):  666
Åshammar on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 666 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Åshammar Wikimedia Commonsissa
Jäderfors

| Jäderfors |
| --- | --- |
 Jäderfors
 Koordinaatit: 60°39′44″N, 16°42′08″E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Sandviken
Väkiluku (31.12.2023):  323
Jäderfors on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 323 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Jäderfors Wikimedia Commonsissa